Sukhoi Su-27

Το Sukhoi Su-27 (ρωσικά: Сухой Су-27‎‎, ονομασία αναφοράς NATO: Flanker) είναι σοβιετικής προέλευσης δικινητήριο αεριωθούμενο μαχητικό αεροσκάφος το οποίο ανέπτυξε το Σχεδιαστικό Γραφείο Sukhoi. Δημιουργήθηκε προκειμένου να αντισταθμιστούν, από την πλευρά των Σοβιετικών, οι δυνατότητες των βαριών μαχητικών τέταρτης γενιάς που εισήγαγαν οι Αμερικανοί -συγκεκριμένα των Grumman F-14 Tomcat και McDonnell Douglas F-15 Eagle και για αυτό τον λόγο έχει μεγάλη ακτίνα δράσης, μπορεί να φέρει σημαντικό οπλικό φορτίο, διαθέτει εξελιγμένα ηλεκτρονικά και λοιπά συστήματα και είναι ιδιαιτέρως ευέλικτο. Τα Su-27 ανέλαβαν αρχικά τον ρόλο της διασφάλισης της εναέριας υπεροχής, όμως πιο εξελιγμένες εκδόσεις και παραλλαγές τους που αναπτύχθηκαν τις επόμενες δεκαετίας εξελίχθηκαν σε πραγματικά αεροσκάφη πολλαπλών ρόλων, ικανά να αναλάβουν όλα σχεδόν τα είδη αποστολών. Το έτερο μαχητικό τέταρτης γενιάς που αναπτύχθηκε την ίδια περίπου περίοδο στην Σοβιετική Ένωση, εν πολλοίς για να συμπληρώσει τα Su-27, είναι το MiG-29. Τα Su-27 εντάχθηκαν σε υπηρεσία με την Σοβιετική Αεροπορία το 1985. Ανέλαβαν αποστολές αεράμυνας/αναχαίτισης των αμερικανικών στρατηγικών βομβαρδιστικών και συνοδείας των σοβιετικών βομβαρδιστικών. Επίσης ανέλαβαν την προστασία των παράκτιων περιοχών της ΕΣΣΔ από τις επιχειρήσεις των αμερικανικών αεροπλανοφόρων. Έχοντας ως βάση το αρχικό Su-27, δημιουργήθηκε οικογένεια αεροσκαφών που περιλαμβάνει μεταξύ άλλων το διθέσιο μαχητικό πολλαπλών ρόλων Su-30, το Su-33 που επιχειρεί από αεροπλανοφόρα, το μαχητικό-βομβαρδιστικό/τακτικό βομβαρδιστικό Su-34 καθώς και τα μαχητικά εναέριας υπεροχής Su-35 και Su-37. Μία εκδοχή του Su-27 με υποσυστήματα εγχώριας προέλευσης παράγεται στην Κίνα υπό την ονομασία Shenyang J-11 και όπως συνέβη και με την σοβιετική/ρωσική αεροπορική βιομηχανία αποτέλεσε την βάση πάνω στην οποία αναπτύχθηκαν πιο εξελιγμένοι τύποι αεροσκαφών. Δείτε επίσης Αεροσκάφη που σχετίζονται με την ανάπτυξη του Su-27 Sukhoi Su-30 Sukhoi Su-33 Sukhoi Su-34 Sukhoi Su-35 Sukhoi Su-37 Shenyang J-11 Shenyang J-15 Shenyang J-16 Συγκρίσιμα αεροσκάφη McDonnell Douglas F-15 Eagle Παραπομπές Βιβλιογραφία «ECA Program Su-27 'Flankers' Destined for Iceland». Air International 79 (4): 9. October 2010. ISSN 0306-5634. Gordon, Yefim (1999). Sukhoi Su-27 Flanker: Air Superiority Fighter. Airlife Publishing. ISBN 1-84037-029-7. Gordon, Yefim· Davison, Peter (2006). Sukhoi Su-27 Flanker. Warbird Tech. 42. North Branch, MN: Speciality Press. ISBN 978-1-58007-091-1. Ryabinkin, N. I. (1997). Sovremennye boevye samolyoty [Modern Combat Aircraft] (στα Ρωσικά). Minsk: Elida. σελίδες 50–51. ISBN 985-6163-10-2. North, David M. (24 September 1990). «Su-27 Pilot Report (Part 1)». Aviation Week: 32–34. Αρχειοθετήθηκε από το πρωτότυπο στις 2018-12-15. https://web.archive.org/web/20181215184606/http://aviationweek.com/site-files/aviationweek.com/files/uploads/2015/01/1990-%20Su-27%20Pilot%20Report%20(1%20of%202).pdf. Ανακτήθηκε στις 2024-03-09. North, David M. (24 September 1990). «Su-27 Pilot Report (Part 2)». Aviation Week: 35–41. http://aviationweek.com/site-files/aviationweek.com/files/uploads/2015/01/1990-%20Su-27%20Pilot%20Report%20%282%20of%202%29.pdf. Winchester, Jim (2012). Jet fighters : inside & out. New York: Rosen Pub. σελ. 128. ISBN 978-1-44885-982-5. Αρχειοθετήθηκε από το πρωτότυπο στις 3 Απριλίου 2015. Ανακτήθηκε στις 6 Μαρτίου 2015. Εξωτερικοί σύνδεσμοι Πολυμέσα σχετικά με το θέμα Sukhoi Su-27 στο Wikimedia Commons